open-index/open-wikipedia-markdown huggingface dataset:
Velický hliník

**Velický hliník** je prírodná pamiatka ev. č. 5770 západne obce Javorník v okrese Hodonín, severozápadne železničnej zastávky Javorník nad Veličkou v už opustenom hlinisku s niekoľkými periodickými jazierkami, kde prebiehala ťažba do 90. rokov 20. storočia. Geomorfologicky patrí do Žalostinskej vrchoviny. Súčasťou prírodnej pamiatky je EVL CZ0623349 Javorník - hliník.

## Ochrana
Predmetom ochrany je prírodovedecky cenné územie s výskytom kunky žltobruchej (*Bombina variegata*) a radu ďalších osobitne chránených druhov rastlín a živočíchov, ako napr. kruštík močiarny (*Epipactis palustris*), vstavačovec strmolistý (*Dactylorhiza incarnata*), horec krížatý (*Gentiana cruciata*), ľan tenkolistý (*Linum tenuifolium*), vstavač vojenský (*Orchis militaris*), čermeľ hrebenitý (*Melampyrum cristatum*), modráčik Rebelov (*Maculinea rebelmi*), ohniváčik veľký (*Lycanea dispar*), modlivka zelená (*Mantis religiosa*) a ďalšie.

## Geológia
Podložie tvoria flyšové vrstvy vonkajších Karpát, s prevažujúcimi vápnitými ílovcami kuželovského súvrstvia a deluviofluviálne piesčitohlinité až hlinitopiesčité sedimenty.

## Referencie


## Externé odkazy
* Natura 2000 - EVL

## Zdroj

Kategória:Chránené územia v okrese Hodonín
Kategória:Velká nad Veličkou
Kategória:Prírodné pamiatky v Česku
Potrubis (album)

***Potrubis*** je šiesty štúdiový album slovenskej skupiny Komajota z roku 2018.https://www.supraphonline.cz/album/403426-potrubis Zároveň ide o prvý štúdiový album skupiny, na ktorom sa už nepodieľal Michal Kráľ a na base ho vystriedal Marek Belanský, ktorý predtým pôsobil v hudobnej skupine Peha. 

## O albume
Komajota album propagovala už od začiatku roka 2018, kedy 27. januára na internetovom portáli YouTube zverejnili videoblog z nahrávania. Týmto videom rovnako spropagovali koncert, ktorý odohrali v priestoroch podniku Viola v Prešove. Skupina sa zároveň na tomto albume rozrástla o gitaristu Juraja Kováča zo skupiny Jungle Lable.

Námet tohoto konceptuálneho albumu pochádza z pera básnika Michala Baláža, ktorý píše tiež pod pseudonymom Ružbach. Ide o zhudobnenú  poviedku. Zároveň ide o prvý album skupiny, ktorý vyšiel okrem digitálnej podoby aj knižne s priloženým USB kľúčom. „Potrubis je temný hudobný triler o láske, smrti a terorizme. Je to Dystopiadystopický konceptuálny album, ktorý rozoberá témy nebezpečia konzumu a akejkoľvek totality či systému, ktorý vedie ku strate alebo obmedzeniu slobody, identity, základných ľudských práv. Sú to témy vysoko aktuálne a univerzálne,“ povedal sám Ružbach. „Mišo Baláž nám poslal scenár o príbehu človeka, ktorý príde o všetko a v momente, keď nemá čo stratiť, zostupuje do podsvetia. Stretáva tajnú organizáciu, niečo medzi teroristickou bunkou a fanatickou sektou. Spoznáva odvrátenú tvár sveta, v ktorom žil. Keď je vmanipulovaný do príprav teroristického útoku na banku, kde pracoval, rozhodne sa konať, aby zachránil to posledné, čo mu ešte ostalo," povedal o albume spevák Martin Husovský.

## Zoznam skladieb

## Výroba albumu
* Martin Husovský – spev, klavír, synth, rhodes
* Stanislav Čorej – bicie, perkusie
* Marek Belanský – basa
* Juraj Kováč – elektrická gitara, akustická gitara
;Hostia
* Peter Tomko – sitar
* Marek Majoroš – trúbka (2)
* Marián Jaslovský – saxofóny, flauta, akai EWI
* Karolína Krígovská, Pavla Pisárová, Filip Šandala, Patrik Kanuščák, Martin Jeriga, Jana Ivanecká, Zuzana Ďurčeková – sláky
;Produkcia
* Nahrávka: štúdio Komajota, Prešov, september 2017 – apríl 2018
* Zvuk: Stanislav Čorej
* Aranžmány: Komajota
* Aranžmány sláčikov: Martin Jeriga
* Ilustrácie & Layout: Mária Čorejová mariacorejova.sk
* Vydavateľstvo: Komajota s.r.o. 

## Zdroje


Kategória:Albumy skupiny Komajota
Kategória:Hudobné albumy z 2018
Donkey Kong

**Donkey Kong** môže byť:

* séria videohier od spoločnosti Nintendo, pozri Donkey Kong (séria)
* videohra z roku 1981, pozri Donkey Kong (videohra)
* videohra z roku 1994, pozri Donkey Kong (Game Boy)
* hlavná postava série videohier, pozri Donkey Kong (postava)
Brzezinka

náhľad|Vstupná brána koncentračného tábora Auschwitz-Birkenau

**Brzezinka** (, ) je dedina, časť obce Oświęcim v oświęcimskom okrese v Malopoľskom vojvodstve v Poľsku. Centrum sa nachádza približne 2,5 km západne od centra mesta Osvienčim.

## Názov
Názov dediny pochádza z poľského slova *brzeza* (breza).

## Dejiny
Dedina je známa predovšetkým ako pamätník obetiam holokaustu, keďže sa na jej území v minulosti rozprestieral najväčší nacistický koncentračný tábor Auschwitz-Birkenau.

## Referencie

## Zdroj

Kategória:Dediny v Poľsku
Kategória:Malopoľské vojvodstvo
Kategória:Sídla na Visle
Alexandra Senfftová

**Alexandra Senfftová** (; * 1961, Hamburg, Nemecko) je nemecká spisovateľka literatúry faktu a publicistka.

## Životopis
Absolvovala magisterské štúdium islamistiky, anglickej a nemeckej literatúry na Univerzite v Hamburgu. Okrem iného pôsobila ako pozorovateľka a hovorkyňa Úradu Organizácie Spojených národov pre palestínskych utečencov na Blízkom východe a v Nemecko-izraelskom pracovnom spoločenstve pre mier na Blízkom východe.

Je autorkou kníh s izraelsko-palestínskou tematikou ako *Der Lange Schatten der Täter* (2016, dosl. Dlhý tieň vinníka). Za knihu *Schweigen tut weh : eine deutsche Familiengeschichte* (2007; v slovenskom preklade *Bolestivé mlčanie*, 2019) o svojom starom otcovi, vyslancovi nacistického Nemecka v Slovenskej republike Hannsovi Ludinovi, získala v roku 2008 Cenu za najlepšiu nemeckú biografiu.

## Dielo
*Výber:*
* SENFFT, Alexandra. *Schweigen tut weh : eine deutsche Familiengeschichte* [Bolestivé mlčanie : história jednej nemeckej rodiny]. Berlin : Ullstein Buchverlage, 2007. 350 S. ISBN 978-3-546-00400-8. V slovenskom preklade: SENFFT, Alexandra. *Bolestivé mlčanie*. Preklad Zuzana Demjánová. Bratislava : Premedia, 2019. 272 s. ISBN 9788081597091.

## Referencie

Kategória:Narodenia v 1961
Kategória:Nemeckí spisovatelia
Kategória:Nemeckí publicisti
Kategória:Osobnosti z Hamburgu
Aquarius Records

**Aquarius Records** môže byť:
* hudobný obchod v San Franciscu, pozri Aquarius Records (obchod)
* kanadské nezávislé hudobné vydavateľstvo, pozri Aquarius Records (Kanada)
* jamajský hudobný obchod a vydavateľstvo, pozri Aquarius Records (Jamajka)
* chorvátske hudobné vydavateľstvo, pozri Aquarius Records (Chorvátsko)
Leonard Tikl

**Leonard Tikl** (* 11. máj 1902, Dúbravka† 14. november 1973, Dúbravka) bol slovenský rímskokatolícky kňaz, salezián, trpiteľ za vieru – disident.

## Životopis
Ľudovú školu vychodil vo svojom rodisku. Saleziánsky noviciát si vykonal v Genzane v Taliansku (1922 – 1923). Teológiu študoval v Ríme (Taliansko) a v Ľubľane (Slovinsko). Za kňaza bol vysvätený 8. decembra 1932 v Trnave. Pôsobil v Bratislave a vo Svätom Benediku.

Po násilnom zrušení Saleziánskej spoločnosti z noci z 13. na 14. apríla 1950 bol internovaný do kláštora v Podolínci (krycia operácia pre násilnú likvidáciu mužských rehoľných rádov komunistickým režimom niesla názov Akcia K). V roku 1951 sa mu podarilo utiecť z internácie a kvôli prenasledovaniu pre vieru sa rozhodol utiecť i z Československa. V apríli 1951 vo výprave, ktorú organizoval salezián, dnes už blahoslavený Titus Zeman, sa pokúsil ujsť za hranice, avšak neúspešne. Odsúdili ho na 15. rokov väzenia. Sedel vo väzniciach: v Bratislave, Ilave, Mírove  a Leopoldove. V roku 1960 bol amnestovaný. Po prepustený žil v Bratislave.

## Literatúra
* KUBANOVIČ, Zlatko: *Historický náhľad do dejín slovenských saleziánov (Od dona Bosca do roku 1924)*. Bratislava : Don Bosco, 2019. ISBN 978-80-8074-436-6. S. 282 - 283.
* TIKL, Leonard, SDB. In: 

Kategória:Slovenskí rímskokatolícki kňazi
Kategória:Osobnosti z Bratislavy
Kategória:Slovenskí saleziáni
Osypané břehy

**Osypané břehy** je územie chránené ako prírodná pamiatka. Je súčasťou Prírodného parku Strážnické Pomoraví. Nachádza sa na južnej Morave 2,5 km severozápadne od mesta Strážnice. Leží na rieke Morave 1 km pred sútokom s Veličkou. V tesnej blízkosti rezervácie sa nachádza veľká pieskovňa.

Osypané brehy sú súčasťou európsky významnej lokality sústavy Natura 2000 – Strážnická Morava a vtáčej oblasti Bzenecká Doubrava – Strážnické Pomoravie. Táto lokalita je často uvádzaná ako miesto natáčania exteriérov svetoznámeho filmu režiséra Karla Zemana ''Cesta do pravěku'', avšak tento fakt je spochybňovaný.

## Dôvod ochrany
Prírodná pamiatka bola vyhlásená na ochranu niekoľkých meandrov rieky Moravy a ich okolia. Jedná sa o posledné miesto na dolnom toku Moravy, na ktorom sa zachovalo prirodzené koryto rieky. Vyskytuje sa tu rad vzácnych chránených živočíchov. Ide aj o významné hniezdisko vtákov.

## Geológia
Rieka Morava sa tu svojimi meandrami zarezáva do viatych pieskov a vytvára tak nad riekou až 13 metrov vysoké pieskové steny.
náhľad|Osypané brehy

## Flóra a fauna
Z rastlín sa tu vyskytujú predovšetkým pieskomilné druhy, napr.:

* kolenec jarný *(Spergula morisonii)*
* pavinec horský *(Jasione montana)*
* silenka uškatá *(Silene otites)*

Z živočíchovi sú to napr .:

* hrúz bieloplútvy *(Romanogobio albipinnatus)*
* bobor európsky *(Castor fiber)*
* jašterica zelená *(Lacerta viridis)*
* kulík riečny *(Charadrius dubius)*
* kalužiačik malý *(Actitis hypoleucos)*
* rybárik riečny *(Alcedo atthis)*
* volavka popolavá *(Ardea cinerea)*
* bocian biely *(Ciconia ciconia)*
* kalužiak červenonohý *(Tringa totanus)*
* mlynárka dlhochvostá *(Aegithalos caudatus)*
* kúdeľníčka lužná *(Remiz pendulinus)*

## Referencie


## Pozri aj
* Zoznam chránených území v okrese Hodonín
* Prírodný park Strážnické Pomoraví

## Externé odkazy
* Plán starostlivosti o pamiatku na roky 2017 – 2025

## Zdroj

Kategória:Chránené územia v okrese Hodonín
Kategória:Prírodný park Strážnické Pomoraví
Kategória:Strážnice (okres Hodonín)
Kategória:Prírodné pamiatky v Česku
Kuchynská Malina

**Kuchynská Malina** je potok V. na Záhorí, v okrese Malacky, na území VVP Záhorie (k.ú. Bažantica). Je to tok nížinného charakteru, ktorého dĺžka činí 2,006 km a plocha povodia zahŕňa 1,643 km². Pramení vo výške  a vlieva sa do Perneckej Maliny, v nadmorskej výške 

## Prameň
Pramení v dorastenom močaristom listnatom lese, v lokalite Zelnica (), na západoseverozápadnom svahu vrchu Klimkov vršok (), v Záhorskej nížine, v podcelku Borská nížina, v časti Bor, v nadmorskej výške 

## Opis toku
Po prameni potok tvorí jemnú dvojvlnu smerujúcu na západ a ďalej pokračuje severozápadným smerom, v listnatom lese. Následne sa mierne stáča na západ, kde tu vytvára meandre a pokračuje na rozhraní lesa a trávnatého porastu. Oblúkom sa stáča na severozápad, vlní sa a neskôr zmení smer na západoseverozápadný. Týmto smerom tečie až po svoje ústie, pričom časť toku (približne 150 metrov) je zatopená vodami Druhého rybníka. Ústi sprava do Perneckej Maliny, v nadmorskej výške 

## Referencie

## Zdroje
* Základná mapa ZBGIS 
* GEO-portál, názvy potokov

Kategória:Povodie Moravy
Kategória:Potoky na Slovensku
Kategória:Záhorie
Kategória:Záhorie (vojenský obvod)
Kategória:Borská nížina
Kategória:Vodné toky v okrese Malacky
Bad Taste Records

**Bad Taste Records** je hudobné vydavateľstvo nachádzajúce sa v obci Lund vo Švédsku.

Bad Taste je prvým vydavateľstvom, ktoré bolo založené s orientáciou na švédsku punk rockovú a punk/hardcorovú scénu na začiatku 90. rokov, spolu s vydavateľstvom Burning Heart Records. Názov vydavateľstva pochádza z názvu filmu *[[Bad Taste]]* od Petra Jacksona.

Prvou vydanou nahrávkou bolo v roku 1994 EP s názvom *Skate to Hell* od skupiny Satanic Surfers. Po dobu niekoľkých rokov pracovali v spolupráci s hudobným obchodom Love Your Records.

Dnes sa vydavateľstvo trochu diverzifikovalo a posunulo od svojej pôvodnej exkluzívnej orientácie punk/hardcore viac smerom k orientácii rock/emo/rap.

## Interpreti
Interpretmi, ktorí vydali svoje nahrávky prostredníctvom Bad Taste Records, boli medzi inými aj:

* All Systems Go!
*  Astream
* Chixdiggit
* CunninLynguists
* Danko Jones
* David & the Citizens
* Denison Witmer
* Dropnose
* Four Square
* Early to Bed
* ELWD
* Embee
* Hard-Ons
* Intensity
* Joey Cape
* Langhorns
* Last Days of April
* Logh
* Looptroop Rockers
* Misconduct
* Mohammed Ali
* Navid Modiri & Gudarna
* OnceJust
* Pridebowl
* Promoe
* Sahara Hotnights
* Satanic Surfers
* Svenska Akademien
* The Almighty Trigger Happy
* Turtlehead
* Quit Your Dayjob
* Within Reach

## Externé odkazy
* Oficiálna webstránka
* Bad Taste Events webstránka
* Bad Taste Records na YouTube

## Zdroj
* 

Kategória:Švédske hudobné vydavateľstvá
Tchaj-er-čuang

**Tchaj-er-čuang** môže byť:
*mestský okres v Číne, pozri Tchaj-er-čuang (okres)
*historické mesto v tomto mestskom okrese, synonymum: Tchaj-er-čuang Ku-čcheng, pozri Tchaj-er-čuang Ku-čcheng
Tchaj-er-čuang (okres)

náhľad|Poloha okresu v rámci prefektúry Cao-Čuang

**Tchaj-er-čuang** (, , doslova „*statok rodiny Tchaj*“) je najjužnejší z piatich mestských okresov (obvodov) mestskej prefektúry Cao-čuang. Nachádza sa v Číne na juhu provincie Šan-tung a na juhu susedí s proviniiou Ťiang-si. Má rozlohu 538 km² a 279 474 obyvateľov (v roku 2010).

Okres bol miestom bitky o Tchaj-er-čuang, ktorá prebehla medzi armádami čínskeho Kuomintangu a Japonským cisárstvom v roku 1938 počas druhej čínsko-japonskej vojny. Samotné miesto bitky ( Tchaj-er-čuang ta-čan ťioua-č') bolo v roku 2006 vyhlásené za národnú pamiatku Číny (uznesenie 6-981).

## Pozri aj
* Tchaj-er-čuang Ku-čcheng

## Externé odkazy
* Oficiálna webová adresa  (čínsky)

## Zdroj
Čínske turistické atrakcie kategórie AAAAA

**Čínske turistické atrakcie kategórie AAAAA** (**5A**) sú turistické atrakcie v Čínskej ľudovej republike zaradené do najvyššej kategórie čínskym ministerstvom kultúry a cestovného ruchu. Štát ich považuje za najdôležitejšie a sú najlepšie udržiavané. V roku 2018 bolo v kategórii 5A zapísaných 248 turistických atrakcií.

Pôvod systému hodnotenia turistických atrakcií vychádza z kritérií, ktoré boli prvýkrát stanovené v roku 1999 Čínskou národnou správou cestovného ruchu (predchodca súčasného ministerstva kultúry a cestovného ruchu) a revidované v roku 2004. Tieto kritériá zahŕňajú jedinečnosť jednotlivých pamätihodnosti, faktory kvality a riadenia, ako je jednoduchosť dopravných spojení, bezpečnosť na mieste, čistotu atď. Turistické atrakcie boli roztriedené podľa kritérií do kategórie A až AAAA, pričom kategória AAAAA alebo 5A bola pridaná neskôr ako najvyššia úroveň. V roku 2007 bola certifikovaná prvá skupina 66 turistických atrakcií hodnotených ako AAAAA. Zahŕňala mnoho z najznámejších historických ikonických pamiatok v Číne, vrátane Zakázaného mesta a Letného paláca. Vo februári 2017 bola pridaná ďalšia skupina atrakcií, vrátane 20 nových v kategórii 5A. V ojedinelých prípadoch bolo niekoľko miest z najvyššej kategórie vyradených, a to pre neuspokojivé hodnotenie od doterajších návštevníkov.

## Zoznam AAAAA atrakcií (len pre provinciu Šan-tung a pre Šanghaj)

## Vyradenia z kategórie 5A
Niektoré turistické miesta z kategórie 5A, ktoré určila čínska národná správa cestovného ruchu (v roku 2018 sa zlúčila s ministerstvom kultúry a cestovného ruchu) z dôvodu nespokojnosti doterajších návštevníkov stratili svoju akreditáciu. Prvým takýmto turistickým miestom bol priesmyk Šan-chaj v provincii Che-pej. K ďalšej vlne zníženia kategorizácie došlo v roku 2016 vyradením ostrova Ťü-c’-čou v provincii Chu-nan a tiesňavy Šen-lung v provincii Čchung-čching; príčinou boli „bezpečnostné obavy, predražovanie, zlé riadenie v oblasti životného prostredia, zlá údržba zariadenia, ako aj zlé služby, ktoré boli spôsobené hlavne nedostatkom zamestnancov“.

## Referencie

## Zdroj

Kategória:Turistika v Číne
Malé Arménsko

**Malé Arménsko** alebo **Malá Arménia** môže byť:

* Malé Arménsko (územie)
* štát v Kilikii
** Arménske kniežatstvo v Kilikii
** Arménske kráľovstvo v Kilikii

## Pozri aj
* Little Armenia (štvrť v Los Angeles)
* Armenia
* Arménsko
* arménska genocída
Chladiaci faktor

**Chladiaci faktor** je koeficient výkonnosti chladiaceho stroja, ktorý vyjadruje jeho efektívnosť. Označuje sa **<math>\epsilon_{ch}</math>** a je bezrozmerný. 

Účelom chladiacich strojov je odobrať teplo z prostredia z nižšou teplotou a odovzdať ho prostrediu s vyššou teplotou. Tento prenos tepla sa vykonáva v pracovnom cykle zariadenia a je naň potrebné vynaložiť prácu.

## Definícia
: \epsilon_{ch} = \frac{Q_2}{W_p} = \frac{Q_2}{Q_1 - Q_2} = \frac{1}{\frac{Q_1}{Q_2}-1}  

kde:
**<math>\epsilon_{ch}</math>* - chladiaci faktor (1)
**Q<sub>2</sub>* - odvedené teplo z ochladzovaného prostredia (J)
**W<sub>p</sub>* - spotrebovaná práca (J)
**Q<sub>1</sub>* - odovzdané (odpadové) teplo (J)

## Pozri aj
* vykurovací faktor

## Referencie


Kategória:Chladiace zariadenia
Kategória:Technické výpočty
Majstrovstvá sveta vo florbale žien 2019

**Majstrovstvá sveta vo florbale žien 2019** boli v poradí 12. majstrovstvá sveta vo florbale žien, ktoré organizovala Medzinárodná florbalová federácia (IFF). Konali sa v dňoch od 7. do 15. decembra 2019 v Neuchâtel, vo Švajčiarsku, za účasti 16 tímov. Titul obhájilo družstvo .

Švajčiarsko získalo právo organizovať majstrovstvá na zasadnutí ústrednej rady IFF v decembri 2015. V čase zvolenia ešte nebolo rozhodnuté, ktoré mesto bude organizátorom. Švajčiarsky florbalový zväz vybral v septembri 2017 za organizátora mesto Neuchâtel. Švajčiarsko je organizátorom ženského svetového šampionátu tretíkrát, predtým hostilo toto podujatie v rokoch 2003 a 2011. 

## Kvalifikácia

O 15 miest sa bojovalo v kvalifikácii, ktorá sa konala od 27. januára do 9. februára 2019 a Švajčiarsko malo účasť ako usporiadateľská krajina zaistenú vopred.

## Arény

## Nasadenie do výkonnostných košov
Družstvá boli pred žrebom do skupín, ktoré sa konalo 14. februára 2019 vo švajčiarskom Ittigene, nasadené podľa výkonnostných košov nasledovne:

Poznámka: Číslo v zátvorke udáva umiestnenie vo svetovom rebríčku k októbru 2017.

## Výsledky
### Základné skupiny
#### Skupina A

#### Skupina B

#### Skupina C

#### Skupina D

----

### Play-off
#### Stretnutia o 13.16. miesto

#### Stretnutie o 15. miesto

#### Stretnutie o 13. miesto

#### Osemfinále

#### Stretnutia o 9.12. miesto

#### Stretnutie o 11. miesto

#### Stretnutie o 9. miesto

#### Štvrťfinále

#### Stretnutia o 5.8. miesto

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Oficiálna stránka Medzinárodnej florbalovej federácie  
* Oficiálna stránka Švajčiarskeho florbalového zväzu /

## Zdroj
* Oficiálna stránka MS 2019  //

Kategória:Florbal v 2019
Kategória:Majstrovstvá sveta vo florbale žien
Florbal
Kategória:2019 vo Švajčiarsku
Kategória:Neuchâtel
Vykurovací faktor

**Vykurovací faktor** alebo **ohrievací faktor** je koeficient výkonnosti tepelného čerpadla, ktorý vyjadruje jeho efektívnosť. Označuje sa **<math>\epsilon_t</math>** a je bezrozmerný. 

Účelom tepelných čerpadiel je priviesť teplo do prostredia s vyššou teplotou zo zásobníka s nižšou teplotou. Tento prenos tepla sa vykonáva v pracovnom cykle zariadenia a je naň potrebné vynaložiť prácu.

## Definícia
: \epsilon_t = \frac{Q_1}{W_p} = \frac{Q_1}{Q_1 - Q_2} = \frac{1}{1-\frac{Q_2}{Q_1}}  

kde:
**<math>\epsilon_t</math>* - vykurovací faktor (1)
**Q<sub>1</sub>* - odovzdané teplo do vykurovaného priestoru (J)
**Q<sub>2</sub>* - odvedené teplo zo zdroja (J)
**W<sub>p</sub>* - spotrebovaná práca (J)

## Vzťah medzi vykurovacím a chladiacim faktorom
Zo skutočnosti, že chladiaci stroj a tepelné čerpadlo môžu byť technicky rovnaké zariadenia pracujúce za rovnakých podmienok a ich názov sa odvíja len od želanej funkcie (vykurovanie alebo chladenie) a z porovnania vzťahu pre chladiaci faktor vyplýva:
: \epsilon_t = 1 + \epsilon_{ch}  
kde:
**<math>\epsilon_t</math>* - vykurovací faktor (1)
**<math>\epsilon_{ch}</math>* - chladiaci faktor (1)

Vykurovací faktor je teda vždy väčší ako 1. Ak by sa na pohon tepelného čerpadla použila elektrická energia, aj v tom najhoršom prípade by bol jeho vykurovací výkon aspoň rovný výkonu odporového ohrievača s rovnakou spotrebou elektrickej energie. Reálne dodávané tepelné čerpadlá majú priemerný ročný vykurovací faktor > 2,5.

## Referencie


Kategória:Tepelné čerpadlá
Kategória:Technické výpočty
Výbuch plynu v Prešove

**Výbuch plynu v panelovom dome v Prešove** bola udalosť, ku ktorej došlo 6. decembra 2019 o 12.12.53 hod. na Mukačevskej ulici 7 v Prešove. Na deviatom poschodí panelového domu vybuchol plyn a následne začali horieť všetky štyri zostávajúce poschodia dvanásťposchodového panelového domu. Pri výbuchu sa schodisko kompletne zrútilo, vybilo okná v celom bytovom dome a zničená bola aj strecha. 

Bezprostredne po výbuchu bolo celé okolie evakuované políciou. Ľudia, ktorí uviazli v spodných podlažiach bytovky kvôli zničenému schodisku boli evakuovaní hasičmi pomocou výškovej techniky. Pri výbuchu zomrelo 7 osôb, jedna osoba zostala nezvestná a až v júni 2020 bola oficiálne vyhlásená za mŕtvu, aj keď pozostatky sa nenašli. Ďalších 40 osôb bolo zranených.. 

Požiar sa podarilo dostať pod kontrolu ešte v deň udalosti o 21.30 hod. a k úplnému uhaseniu došlo pred 7.00 hod. nasledujúceho dňa. Výbuch narušil statiku aj v susednom dome číslo 9. Príčinou boli pravdepodobne výkopové práce, ktoré narušili plynové potrubie. Obyvatelia bytovky hlásili silný zápach plynu v celom okolí objektu. Plyn sa pravdepodobne nahromadil v horných častiach budovy a vybuchol. K tragédii mohla prispieť aj rekonštrukcia domu v roku 2017, ktorá prebehla v rozpore s platnými predpismi. Táto rekonštrukcia podľa hasičov prispela ku spomalenej záchrane obyvateľov domu, ktorí museli byť evakuovaní z výsuvných plošín.

V súvislosti s výbuchom zadržala polícia v sobotu 7. decembra 6 ľudí. Išlo o robotníkov a konateľa firmy, ktorá v mieste vykonávala výkopové práce. Polícia následne obvinila 3 ľudí z trestného činu všeobecného ohrozenia.

Statici vykonali predbežné prehliadky objektu a vylúčili riziko bezprostredného zrútenia. V prvých dňoch po udalosti sa uvažovalo o zbúraní iba 4 najvyšších poschodí domu, ktoré boli najviac postihnuté. Búracie práce začali dňa 16. decembra 2019. Nasledujúci deň bolo po odstránení najviac poškodených podlaží rozhodnuté o úplnom odstránení objektu.

Náhradné ubytovanie postihnutým ponúklo mesto Prešov, ale taktiež viacero ubytovacích zariadení v okolí. Taktiež prebehla celoslovenská zbierka, z ktorej získané prostriedky budú použité na pomoc postihnutým obyvateľom bytovky číslo 7, ako aj blízkych zasiahnutých objektov.

## Galéria

Súbor:Gas explosion and fire house in Prešov 19 Slovakia 5.jpg|Horiaca budova pohľad z juhu, 6.12.2019 14:17 hod.
Súbor:Gas explosion and fire house in Prešov 19 Slovakia 13.jpg|Pohľad zo západu, 6.12.2019 14:15 hod.
Súbor:Gas explosion and fire house in Prešov 19 Slovakia 54.jpg|Pohľad zo západu, vyhorená časť domu dva dni po výbuchu
Súbor:Gas explosion and fire house in Prešov 19 Slovakia 71.jpg|Príprava okolia bytového domu k jeho demolácii. Pohľad z juhozápadu
Súbor:Gas explosion and fire house in Prešov 19 Slovakia 87.jpg|Príprava búracieho stroja


## Referencie


## Zdroj
* 

## Iné projekty

Kategória:Katastrofy na Slovensku
Kategória:Katastrofy v 2019
Kategória:Prešov
Kategória:2019 na Slovensku
Kóthón (nádoba)

náhľad|Kóthón, Museo Archeologico Regionale Antonino Salinas
**Kóthón** (*kóthón*) je typ starogréckej keramickej nádoby.
 
Kóthón (mn. č. *kóthónes*) je označenie používané pre rozdielne tvary starogréckych keramických nádob, napr. (nesprávne) pre exaleiptron (pri tomto tvare nádoby je termín exaleiptron znalcami uprednostňovaný pred názvom kóthón), pre (nesprávne) skyfos a tiež pre nádobu na pitie s jedným uchom (bližšie nešpecifikovaného tvaru), ktorú používali vojaci a cestujúci.
 
Vďaka Plutarchovi sa dochoval aspoň približný opis spartského džbánu (kóthón) na pitie. Pre svoju užitočnosť bol obľúbený hlavne medzi vojakmi v aktívnej službe. Jeho farba skrývala nepeknú farbu vody, ktorú často museli piť, a dovnútra ohnuté okraje zadržali bahnitú usadeninu, takže sa k ústam dostala čistejšia voda. Athénaios zaznamenal Kritiov popis: „okraje boli zahnuté dovnútra, aby slúžili k zachytávaniu nečistôt vo vode.“ Lexikon Suda naviac pridáva informáciu, že kóthón mal jedno ucho. Kóthónes sa spoľahlivo prepravovali v prútenom koši zvanom *gylios*, o ktorom sa vo svojej komédii (Acharnes 1097) zmieňuje Aristofanes. Vojaci na vojenských výpravách v týchto košoch nosili aj svoje zásoby potravín. 
 
Skutočnosť, že sa tento tvar nádoby spája osobitne so Spartou, svedčí o tom, že sa v starovekom Grécku zručnosť a originalita hrnčiarskej výroby týkala i Sparty (v Sparte sa remeselnou činnosťou zaoberali len perioikovia).
  

1200 - Keramikos Museum, Athens - Kothon from a mass burial, ca 430 BC - Photo by Giovanni Dall'Orto, Nov 12 2009.jpg|Kóthón, cca 430 – 426 pred Kr.
Corinthian kothon Louvre CA3352.jpg|Korintský kóthón, 550 – 500 pred Kr., Musée du Louvre
Kothon - pottery.jpg|


## Referencie a bibliografia

 
## Iné projekty

 
## Pozri aj
* Typológia starogréckej keramiky

Kategória:Staroveká grécka keramika
Kategória:Nádoby
Dúbrava (prítok Zohorského potoka)

**Dúbrava** je potok na Záhorí, na území okresu Malacky, v katastri mesta Stupava. Predstavuje prirodzený vodný tok V. rádu, nížinného charakteru, s dĺžkou 2,559 km a s rozlohou povodia 6,811 km². Pramení v nadmorskej výške  a do Zohorského potoka ústi vo výške 

## Prameň
Pramení v listnatom, dorastenom lese, neďaleko lokality Dúbravy () na západnom svahu vrchu Hrabník (), v Záhorskej nížine, v podcelku Borská nížina, v časti Podmalokarpatská zníženina, v nadmorskej výške 

## Opis toku
Od prameňa tok tečie západojuhozápadým smerom listnatým lesom a onedlho podteká cestu I/2. Preteká trávnatou medzou v poľnohospodársky obrábanej krajine, na chvíľu sa stáča na severozápad, vteká do lesa a následne sa opäť presmeruje na západojuhozápad. Potok pokračuje listnatým lesom, odčlenuje sa od neho sprava melioračný kanál a podteká miestnu účelovú komunikáciu. Tečie na rozhraní lesa a trávy, križuje sa s elektrickým vedením vysokého napätia a oddeľuje sa od neho ľavobrežný, umelý kanál. Potom je tok premostený mostom diaľnice D2 a tečie v trávnatom poraste, kde neskôr podteká poľnú cestu. Následne prijíma najvýznamnejší a jediný prítok, ľavostranné Sedlisko, tečie okrajom lesa, križuje sa s daľšími elektrickými drôtmi a mierne sa stáča na východ. Vteká do oblasti močiarov a napokon sa, v nadmorskej výške  sprava vlieva do Zohorského potoka.

## Referencie

## Zdroje
* Základná mapa ZBGIS
* GEO-portál, názvy potokov

Kategória:Povodie Moravy
Kategória:Potoky na Slovensku
Kategória:Záhorie
Kategória:Stupava
Kategória:Vodné toky v Borskej nížine
Kategória:Vodné toky v okrese Malacky
Jozef Stašo

**Jozef Stašo** (* 20. máj 1903, Terchová† 21. február 1951, tamže) bol slovenský rímskokatolícky kňaz, salezián, tajomník pri pápežskom diplomatickom zástupcovi, väzenský kaplán Krajského súdu v Bratislave.

## Životopis
Ľudovú školu vychodil vo svojom rodisku. Saleziánsky noviciát si vykonal v Genzane v Taliansku (1922 – 1923). Teológiu študoval v Turíne  (Taliansko), kde bol 6. júla 1930 vysvätený za kňaza. Pôsobil vo Svätom Benediku, Šaštíne, Trnave a Bratislave. V roku 1940 sa stal tajomníkom pri pápežskom diplomatickom zástupcovi (chargé d’affaires) na vatikánskej nunciatúre pri Slovenskej republike (1940 – 1945). V roku 1945 sa stal väzenským kaplánom Krajského súdu v Bratislave (1945 – 1948). Ako väzenský kaplán pochovával i  Msgr. Jozefa Tisu.

Po násilnom zrušení Saleziánskej spoločnosti z noci z 13. na 14. apríla 1950 bol na krátku dobu internovaný (krycia operácia pre násilnú likvidáciu mužských rehoľných rádov komunistickým režimom niesla názov Akcia K). Po prepustení z internácie sa vrátil do svojho rodiska, kde i zomrel.

## Literatúra
*KUBANOVIČ, Zlatko: *Historický náhľad do dejín slovenských saleziánov (Od dona Bosca do roku 1924)*. Bratislava : Don Bosco, 2019. ISBN 978-80-8074-436-6. S. 273 - 274.
* 
* STAŠO (STAŠŠO), Jozef, SDB. In: 

## Externé odkazy
*Don Jozef Stašo http://slavni.terchova-info.sk/osobnost/jozef-staso/

Kategória:Slovenskí rímskokatolícki kňazi
Kategória:Osobnosti z Terchovej
Kategória:Slovenskí saleziáni
Ochozy

**Ochozy** je prírodná pamiatka ev. č. 2203 severne obce Archlebov v okrese Hodonín. Oblasť spravuje Odbor životného prostredia Juhomoravského kraja.

## Ochrana
Dôvodom ochrany je zachovanie a ochrana chránených druhov rastlín, kriticky ohrozeného druhu hmyzovníka včelovitého, silne ohrozeného vstavača vojenského ai. Na vegetáciu je viazaných svojim výskytom aj rad teplomilných druhov hmyzu. Na území však nebol do roku 2012 spracovaný ucelený zoologický inventarizačný prieskum.
 


Súbor:Ophrys_apifera_180606.jpg|hmyzovník včelovitý*Ophrys apifera*
Súbor:Epipactis_palustris_100705a.jpg|kruštík močiarny*Epipactis palustris*
Súbor:Helmknabenkraut_Orchis_militaris.JPG|vstavač vojenský *Orchis militaris*
Súbor:Gentiana_cruciata_030705b.jpg|horec krížatý *Gentiana Crucio*
Súbor:Na_Hradech_(25)_-_Cephalanthera_damasonium.JPG|prilbovka biela *Cephalanthera damasonium*
Súbor:Gymnadenia_conopsea.JPG|päťprstnica obyčajná *Gymnadenia conopsea*
Súbor:Dorycnium_germanicum_1.jpg|ďatelinovec nemecký *Dorycnium germanicum*
Súbor:Polygala_major_(Groß-Kreuzblume)_2606_IMG.JPG|horčinka väčšia *Polygala major*
Súbor:Nonea_pulla_sl3.jpg|ostreň počerný *Nonea Pulla*
Súbor:Asperula_cynanchica_080907.jpg|marinka psia*Asperula cynanchica*


## Reference


## Pozri aj
* Zoznam chránených území v okrese Hodonín
* Prírodný park Ždánický les

## Externé odkazy
* Plán starostlivosti o prírodnú pamiatku Ochozy na obdobie 2012-2021

## Zdroj

Kategória:Chránené územia v okrese Hodonín
Kategória:Prírodný park Ždánický les
Kategória:Archlebov
Kategória:Prírodné pamiatky v Česku
Margita Méryová

PhDr. **Margita Méryová** (* 1. október 1936, Tvrdošovce) je slovenská etnologička.

## Životopis
V roku 1954 absolvovala gymnázium v Komárne, v rokoch 1954 až 1961 pôsobila ako učiteľka. V rokoch 1963 až 1968 externe absolvovala štúdium národopisu na Univerzite Komenského v Bratislave. V rokoch 1961 až 1983 pracovala ako etnografka v Csemadoku, v rokoch 1983 až 1993 pracovala v Národopisnom ústave SAV (Ústav etnológie SAV), v rokoch 1988 až 2006 bola redaktorkou maďarského vysielania Slovenského rozhlasu.

Dosiahla významné výsledky hlavne v mapovaní a prezentácii ľudového odevu maďarskej národnostnej menšiny na Slovensku. Je autorkou mnohých národopisných výstav, vytvorených na základe jej vlastných výskumov. Od roku 1985 je zahraničným korešpondentom Maďarskej národopisnej spoločnosti.

## Publikácie
* Teoretické a praktické problémy národopisného výskumu maďarskej národnosti v Československu. Príspevky z rovnomenného seminára v Dunajskej Strede 26.-28. mája 1980. Zost. J. Botík, ,M. Méryová, Bratislava: Národopisný ústav Slovenskej akadémie vied, Kultúrny zväz maďarských pracujúcich v Českoslo¬vensku 1981.
* MÉRYOVÁ, M. – JÓKAI, M.: Szlovákiai magyar népvíseletek. Bratislava : AB ART Kiadó 1998. 
* MÉRYOVÁ, M.: Ipoly menti népmesék. 2001. 
* MÉRYOVÁ, M.: Szlovákiai magyar parasztviseletek. Bratislava : Clara Design Studio 2002.

## Ocenenie
* 1984 Cena Slovenskej národopisnej spoločnosti
* 1997 Pamätná medaila Csemadok OV
* 1998 Cena za životné dielo Ministerstva kultúry
* 2007 Cena Zoltána Kodályho
* 2008 Cena Istvána Györffyho (2011)
* 2017 Maďarský zlatý kríž za zásluhy

## Referencie

## Externé odkazy
* A (cseh)szlovákiai magyarok lexikona Csehszlovákia megalakulásától napjainkig  

Kategória:Slovenskí etnografi
Kategória:Slovenské osobnosti maďarského pôvodu
Kategória:Pracovníci Slovenskej akadémie vied
Kategória:Osobnosti z Tvrdošoviec
Kategória:Absolventi Filozofickej fakulty Univerzity Komenského v Bratislave
The Legend of Zelda (videohra)

**The Legend of Zelda** je dobrodružná videohra od spoločnosti Nintendo, vydaná v roku 1986 pre Family Computer Disk System, neskôr aj na západnom trhu pre konzolu Nintendo Entertainment System. Jej dizajnérom bol Šigeru Mijamoto a je to prvá hra v The Legend of Zelda sérii.

Hra je dostupná aj na novších platformách: prostredníctvom Virtual Console služby, alebo portov vydaných pre konzoly Nintendo GameCube a Game Boy Advance.

## Dej
V malom kráľovstve Hyrule existuje silná magická sila zvaná Triforce. Tá je rozdelená na dve časti: jedna symbolizujúcu moc, druhá múdrosť. Jedného dňa bolo kráľovstvo napadnuté armádou diabolského Ganona, ktorý sa zmocnil Triforce sily a chce ovládnuť svet. Princezná Zelda rozdelila Triforce múdrosti na 8 častí, ktoré ukryla v labyrintoch skrytých po kráľovstve. Potom vyslala svoju vernú slúžku Impu, aby našla hrdinu schopného získať ich a poraziť Ganona. Hrdinu nájde v mladom chlapcovi menom Link, ktorý sa vydá na nebezpečnú výpravu naprieč celým kráľovstvom.

## Hra
Hráč začne hru bez konkrétnych inštrukcií a hneď od začiatku sa môže slobodne pohybovať po takmer celom svete. Ten je tvorený veľkým exteriérom (po anglicky *Overworld*) a menšími interiérovými lokáciami, ako sú jaskyne a labyrinty. Herná kamera nie je plynulá: na obrazovke je vždy fixne zobrazená jedna časť celkového sveta a keď sa hráč dostane na jej okraj, kamera sa pohne k ďalšej časti. 

Hráčov život symbolizujú tri srdiečka, o ktoré prichádza každým zásahom nepriateľa. Srdiečka je možné obnoviť zdvihnutím srdiečok padlých nepriateľov, konzumáciou elixírov, alebo nájdením čarovných víl. Taktiež je možné zvýšiť ich maximálny počet.

## Vývoj
Vývoj hry prebiehal súčasne s vývojom Super Mario Bros., ale keďže *The Legend of Zelda* bola určená pre periférne zariadenie Family Computer Disk System, tím sa rozhodol dokončiť *Super Mario Bros.* ako prvú.

## Referencie

Kategória:Nintendo
Kategória:Japonské videohry
MAMA a ja

**MAMA a ja** je časopis, ktorý vychádza vo vydavateľstve ORBIS IN od roku 2002 Je to populárno náučný celoslovenský mesačník s obsahovým zameraním na informácie z oblasti medicíny a zdravotníctva vo vzťahu k mladej rodine s dieťaťom.

Časopis MAMA a ja je zameraný hlavne na zdravotné témy v období počatia, tehotenstva, vývoja plodu, pôrodu, vývoja dieťata v prvých mesiacoch života.

V roku 2006 vstúpil aj na český trh. Od roku 2008 má časopis aj svoju online veziu.

## Referencie

## Externé odkazy
*mamaaja.sk - informácie o časopise

Kategória:Časopisy na Slovensku
B-Sides (Danko Jones)

***B-Sides*** je kompilácia strán B, bonusových skladieb, cover verzií a predtým nevydaných skladieb kanadského hard rockového tria Danko Jones. Vyšiel 2. februára 2009 a len v Európe.

## Zoznam skladieb

## Obsadenie
* Danko Jones – spev, gitara
* John Calabrese – basgitara
* Damon Richardson – bicie v skladbách 1, 2, 7, 10, 12, 13, 15, 17, 18, 21, 22, 27
* Michael Cari Cari – bicie v skladbách 3, 4, 6, 9, 11, 14, 16, 20, 23, 24, 26
* Dan Cornelius – bicie v skladbách 5, 8, 19, 25

## Referencie

## Zdroj

Kategória:Albumy skupiny Danko Jones
Kategória:Kompilačné albumy z 2009
Anton Kolarovič

**Anton Kolarovič** (* 19. január 1894, Pečeňady† 26. september 1977, Rúbaň) bol slovenský salezián, kuchár, trpiteľ za vieru – disident.

## Životopis
Ľudovú školu vychodil vo svojom rodisku. Počas prvej svetovej vojny bol odvedený a pôsobil ako kuchár. Saleziánsky noviciát si vykonal v Genzane v Taliansku (1922 – 1923). Keďže bol v pokročilejšom veku rozhodol sa stať koadjútorom (rehoľným bratom). Ako kuchár pôsobil v Šaštíne, Svätom Benediku, Bratislave a v Trnave.

Po násilnom zrušení Saleziánskej spoločnosti z noci z 13. na 14. apríla 1950 bol internovaný v tábore v Podolínci (krycia operácia pre násilnú likvidáciu mužských rehoľných rádov komunistickým režimom niesla názov Akcia K). Po prepustený z internácie bol poslaný na tzv. „preškolenie“ a následne domov.

Pre svoj aktívny náboženský postoj bol v roku 1952 uväznený. Odsúdili ho na 5. rokov väzenia. Trest si odsedel v Ilave, Jičíne a vo Valdiciach. V roku 1955 bol amnestovaný. 

Po prepustený z väzenia (19521955) pracoval ako kuchár v cukrovare v Nitre (19551958). Pre vážne zdravotné ťažkosti (ako dôsledok tvrdých výsluchov a väznenia), bol v roku 1958 poslaný do invalidného dôchodku do sociálneho zariadenia v Rúbani, kde i zomrel.

## Literatúra
* KUBANOVIČ, Zlatko: *Historický náhľad do dejín slovenských saleziánov (Od dona Bosca do roku 1924)*. Bratislava : Don Bosco, 2019. ISBN 978-80-8074-436-6. S. 250.
* KOLAROVIČ, Anton, SDB. In: 

Kategória:Osobnosti z Pečeniad
Kategória:Slovenskí saleziáni
Tlakový diagram

**Tlakový diagram** môže byť:
*diagram zobrazujúci závislosť tlaku na objeme, pozri p-V diagram
*diagram zobrazujúci závislosť tlaku na mernom objeme, pozri p-v diagram
Ján Hlubík

**Ján Hlubík** (* 21. jún 1896, Hrnčiarovce nad Parnou† 27. december 1965, Zavar) bol slovenský rímskokatolícky kňaz, salezián, publicista, sociálny pracovník, trpiteľ za vieru – disident.

## Životopis
Ľudovú školu vychodil vo svojom rodisku. Saleziánsky noviciát si vykonal v Genzane v Taliansku (1920 – 1921). Teológiu študoval v Turíne. Za kňaza bol vysvätený 8. júna 1928 v Turíne. Pôsobil v Šaštíne, Svätom Benediku, Bratislave a v Trnave. Najväčšiu zásluhu na vybudovaní saleziánskeho domu a farnosti v Trnave na Kopánke má práve on. Bol známi svojou sociálnou činnosťou.

Po násilnom zrušení Saleziánskej spoločnosti z noci z 13. na 14. apríla 1950 bol internovaný (krycia operácia pre násilnú likvidáciu mužských rehoľných rádov komunistickým režimom niesla názov Akcia K). Po 3. rokoch internácie bol v roku 1953 premiestnený do Charitného domova v Moravci pri Brne. V roku 1958 bol pre svoje náboženské presvedčenie uväznený. Odsúdili ho na 2. a pol roka väznenia. Po prepustení z väzenia býval v Charitnom domove pre kňazov v Moravciach a nakoniec v Zavare, kde i zomrel. 

Bol tiež publikačne činný. Vyšli mu desiatky článkov s náboženskou tematikou. Prispieval do časopisov: Katolícke misie, Katolícke noviny, Kráľovná sv. Ruženca, Mariánska kongregácia, Plameň, Posol Božského Srdca, Prednášateľ, Pútnik, Saleziánske zvesti, Svätá rodina, Trnavská rodina, Trnavské noviny, Pútnik svätovojtešský.

Pre jeho socilánu angažovanosť (zaslúžil sa o vybudovanie sociálneho domu mládeže v Trnave-Kopánke), mestská časť Trnava-sever pomenovala po ňom ulicu.

## Ocenenia
*v roku 1993 mu na saleziánskom dome v Trnave na Kopánke odhalili pamätnú tabuľu.
*v roku 1996 mu zastupiteľstvo mesta Trnavy udelilo čestné občianstvo mesta Trnavy in memoriam.

## Literatúra
* KUBANOVIČ, Zlatko: *Historický náhľad do dejín slovenských saleziánov (Od dona Bosca do roku 1924)*. Bratislava : Don Bosco, 2019. ISBN 978-80-8074-436-6. S. 241 - 242.
* HLUBÍK, Ján, SDB. In: 
*

## Referencie

Kategória:Osobnosti z Hrnčiaroviec nad Parnou
Kategória:Slovenskí rímskokatolícki kňazi
Kategória:Slovenskí sociálni pracovníci
Kategória:Slovenskí publicisti
Kategória:Politickí väzni komunistického režimu v Česko-Slovensku
Kategória:Disidenti v komunistickom Česko-Slovensku
Kategória:Slovenskí saleziáni
Achberger (priezvisko)

**Achberger** je slovenské priezvisko. Na Slovensku má najčastejší výskyt v Svätom Jure, tiež Bratislave a v Pezinku.

## Referencie

Kategória:Slovenské priezviská
Kategória:České priezviská
Macháček

**Macháček** je slovenské a české priezvisko. Na Slovensku má najčastejší výskyt v Skalici, Svätom Jure, tiež v Holíči a v Bratislave.

## Referencie

Kategória:Slovenské priezviská
Matrimoniológia

**Matrimoniológia** je vedecký odbor zaoberajúci sa biologickými, spoločenskými a právnymi aspektmi manželstva (matrimónia).

Za zakladateľa odboru býva označovaný Miroslav Plzák.

## Referencie


Kategória:Psychologické smery
Kategória:Manželstvo
HCP 115N

**HCP 115N** (označenie poľského Ústavu koľajových vozidiel: **115N**, označenie výrobcu a prevádzkovateľa: **105N/2**) je prototyp poľskej čiastočne nízkopodlažnej električky. Vznikla modernizáciou (vrátane doplnenia stredného článku) električky Konstal 105Na vo firme H. Cegielski pre MPK Poznań. Týmto spôsobom bola v roku 1995 vyrobená jedna električka. Nadšenci, zaoberajúci sa električkovou dopravou, prezývajú 115N menom „glizda“ (hlísta).

## Dejiny
Vzhľadom na nedostatok veľkokapacitných električiek pre trasu rýchlodráhy sa rozhodlo MPK Poznań k zásadnej modernizácii štandardných vozňov typu 105Na. Poznanský vozeň 115N mal byť zostavený z vozových skríň dvoch električiek 105Na (krajné články) a vloženého nového nízkopodlažného článku. Vznikol tak veľkokapacitný električkový vozeň, svojou dĺžkou a kapacitou blížiaci sa k električkám Tatra KT8D5.

## Konštrukcia
Trojčlánková električka 115N pozostáva z dvoch vozňových skríň vozňov Konstal 105N. Neboli však použité celé – predná skriňa bola odrezaná za tretími dverami, zadná bola odrezaná za druhými dverami. Medzi tieto dve použité skrine bol vložený nový stredný nízkopodlažný článok. Použité skrine boli kompletne opravené a so stredným článkom spojené pomocou kĺbového mechanizmu. Pod kĺbmi sa nachádzajú dva podvozky, ďalšie dva sa nachádzajú pod predným a zadným článkom. Všetky nápravy sú hnacie, poháňané trakčnými motormi. Pantograf zostal pôvodný, typu OTK-1. Zmodernizovaný bol aj interiér. Boli použité nové čalúnené sedadlá a informačný systém pre cestujúcich. Oproti klasickým vozňom 105Na má električka 115N miesto motorgenerátora statický menič.

## Dodávky a prevádzka

Prototypový vozeň električky 115N bol postavený v roku 1995. Vozeň 115N bol verejnosti prvýkrát predstavený na poznanskom veľtrhu. V polovici roka 1995 bola električka prevezená do vozovne Głogowska v Poznani. Pri prevzatí dostala evidenčné číslo 400. Vzhľadom k rôznym problémom bola často odstavená (jednalo sa o problémy so statickým meničom, dverami, kĺbmi a mnohými ďalšími prvkami). Kvôli týmto poruchám bola v roku 2006 definitívne odstavená. Existovali plány na zachovanie električky ako historického vozňa. K tomu ale nedošlo a električka bola vyradená.

## Referencie


## Iné projekty

## Zdroj

Kategória:Električky H. Cegielski
Kategória:Električky Konstal
Kategória:Dráhové vozidlá vyrábané od roku 1995
Kategória:Kĺbové električky
Pravoslávna cirkev na Ukrajine

**Pravoslávna cirkev na Ukrajine** je jedna z autokefálnych pravoslávnych cirkví. Jej najvyšším predstaviteľom je metropolita Kyjeva a celej Ukrajiny.

Cirkev pôsobí na teritóriu Ukrajiny ale aj v Brazílii.

Autokefálny status tejto cirkvi bol zrušený ruskými úradmi v roku 1686. Nezávislosť ukrajinskej cirkvi bola znovu vyhlásená ukraijinskymi biskupmi v roku 2018. Konštantínopolský patriarchát ju však uznal až v roku 2019.

Dňa 24. mája 2023 Rada biskupov rozhodla o úplnom prechode na revidovaný juliánsky kalendár a že tento prechod sa uskutoční 1. septembra 2023. Rozhodlo sa tiež zvolať Miestnu radu na 27. júla 2023, ktorá definitívne schváli prechod na revidovaný juliánsky kalendár.

## Pozri aj
* Ukrajinská pravoslávna cirkev

## Externé odkazy
* Oficjalna Strona Pravoslávno cirkvi na Ukrajine – oficiálna stránka

Kategória:Ukrajina
Kategória:Pravoslávne cirkvi
Tereza Gašparíková

**Tereza Gašparíková** (rod. Trubanová; * 1. december 1951, Stredné Turovce – † 18. apríl 2011, Senec) bola významná slovenská prekladateľka a tlmočníčka z talianskeho a francúzskeho jazyka. Od roku 1995 spolupracovala s Art Film Festom, pre ktorý spolu s Petrom Hledíkom manažovala zahraničné filmové hviezdy ako Jean-Paul Belmondo, Alain Delon, Sophia Loren, Annie Girardotová, Catherine Deneuve, Michele Placido.

## Životopis
Detstvo a mladosť prežila v Banskej Štiavnici. Otec Štefan Truban, colník, žandár, protifašistický bojovník, bol posledným demokratickým primátorom Banskej Štiavnice pred nástupom komunizmu, mama Eva rod. Willantová pochádzala z okolia Šiah. Po maturite odišla do Bratislavy, kde v roku 1975 absolvovala štúdium taliančiny a francúzštiny na Filozofickej fakulte Univerzity Komenského. Mala dcéru so zdravotným postihnutím a syna Petra Gašparíka, ktorý je spisovateľ a režisér.

Do roku 1989 pracovala vo vydavateľstve Obzor a popri tom prekladala knihy a tlmočila. Tlmočila napríklad aj Giulliete Masine, známu Perinbabu z rovnomenného slovenského filmu, s ktorou sa stali priateľky. Po roku 1989 sa živila profesionálne ako tlmočníčka a tlmočila napríklad Michalovi Kováčovi, Rudolfovi Schusterovi, pápežovi Jánovi Pavlovi II. ale aj izraelskému prezidentovi Moše Kacavovi. Spolu tlmočila 27 prezidentom a preložila 25 kníh. Od roku 2006 do svojho skonu pracovala v Európskom parlamente ako tlmočníčka.

## Dielo
* Attilio Veraldi –Dôsledný chlapík, Veľké peniaze, 1980
* Honoré de Balzac – Úradníci,1983, 2001
* Honoré de Balzac – Facino Cane, 1983
* Giorgio Bassani – Rodinná záhrada, 1985
* Luis Aragon – Vábivé štvrte, 1986
* Ippolito Nievo – Talianova spoveď, 1988
* Maria Venturi – Víťazstvo lásky, 1993
* Maria Venturi – Dokonalá manželka, 1996
* Primo Levi – Je to človek, 2001
* Primo Levi – Prímerie, 2001
* Zoe Shepard – Nestíham, alebo ťažký život štátnej úradníčky, 2013 (spolu s Petrom Gašparíkom)
* Sebastien Japrisot – Zločin v Exprese, 1989
* Celine Dion – Môj život ako sen, 2001
* Georges-Emmanuel Clancier – Čierny chlieb, 1984
* Juliette Benzoni – V službách kráľa, 1994
* Giorgio P. Panini – Veľký atlas mytológie, 1996
* Sveva Casati Modignani – Vanilka a čokoláda, 2002

## Ocenenia
* Cavagliere della Republica Italiana – Rytier Talianskej republiky
* Ocenenie Literárneho fondu

## Referencie

Kategória:Osobnosti z Veľkých Turoviec
Kategória:Slovenskí prekladatelia
Kategória:Absolventi Filozofickej fakulty Univerzity Komenského v Bratislave
Ohniváčik čiernokrídly

náhľad
**Ohniváčik čiernokrídly** (*Lycaena phlaeas*) je pomenší motýľ z čeľade ohniváčikovité *(Lycaenidae)* a rodu Lycanea. Ako prvý ho v roku 1761 opísal Carl Linné. 

## Morfológia
**Larva:**
Húsenice sú pomenšie, zelené s jemnými priesvitno-bielymi alebo bledo fialovými chĺpkami. Vyvíjajú sa jednotlivo počas celého leta. Ich vývoj môže, kvôli neskorému vyliahnutiu buď prebehnúť rýchlo, alebo prezimujú do ďalšieho leta. Najčastejšie možno húsenice počas roka resp. leta pozorovať v troch generáciach: prvá generácie je aktívna od mája do júna, druhá je aktívna od júna do augusta a tretia je aktívna od septembra do októbra. Živia sa listami rôznych rastlín ako napríklad štiavičkou obyčajnou *(Acetocella vulgaris)*, štiavom lúčnym *(Acetosella pratensis)* alebo rôznymi druhmi rastlín rodu stavikrvov *(Polygonum)* a mnohými inými rastlinami, ktoré môže nájsť na lúkách alebo iných podobných stanovištiach.

**Imágo:** 
Podobne ako aj u ostatných motýľov tohto rodu sú krídla hnedo-oranžových farieb. Rozpätie krídel je asi od 22 mm do 27 mm pričom dĺžka krídla sa pohybuje okolo 14 až 16 mm. Obe pohlavia majú skoro rovnaké spodné krídla, ktoré tvorí hnedý podklad a oranžové lemovanie po bokoch. Narozdiel od samca, u ktorého na horných krídlách prevláda hnedá farba u samice sú krídla oranžové a dopĺňajú ich hnedé okraje okrajmi a hnedé vzory. Pri pozorovaní vo voľnej prírode si ho možno zameniť so samičkou ohniváčika zlatobyľového *(Lycaena virgaureae)* a samičkou ohniváčika prútnatcového *(Lycaena thersamon)*, užitočným indikátorom môže byť pri určovaní vo voľnej prírode aj to, že v akom prostredí sa motýľ nachádza alebo aj či sa tu vyskytujú vo veľkých alebo malých počtoch.

## Výskyt
Na Slovensku, v Česku a aj vo väčšine Európy je to všeobecne rozšírený druh. Okrem Európy sa vyskytuje aj v Severnej Amerike, na severnej polovici Afriky a v podstate v celej Ázií až po Čukotku a Japonsko. Na miestach je hojný a to najmä v nížinách. V horách je menej častý ale môže sa vyskytnúť aj tam. Na území Slovenska a Česka je zaznamenané stúpanie tohto motýľa až do výšky okolo 1 500 m n. m. Vyskytuje sa na väčšine biotopov, nájdeme ho napr. na poľných cestách, pasienkoch, pastvinách, na kvetnatých stráňach a podobne.

## Referencie

## Literatúra
* Bělín V.: *Motýli České a Slovenské republiky aktivní ve dne*, 1999 Zlín ISBN 80-901466-7-8
* Laštůfka Z.: *Roztoči, malé řády hmyzu, motýli*. In: Příroda české republiky průvodce faunou, 2007 ISBN 978-80-200-1569-3
* Zahradník J.: *HMYZ*, 2004 ISBN 978-80-7442-051-1
* Korbel L.: *Hmyz*. In: Veľká kniha živočíchov, 1993 Bratislava
* Novák I.: *MOTÝLI a jejich puvab v ilustracích BOHUMILA VANČURY*, AVENTINUM s. r. o. 2010 Praha ISBN 978-80-7442-006-1
* Mapování a ochrana motýlů České republiky http://www.lepidoptera.cz/motyli/ohnivacek-cernokridly-lycaena-phlaeas-linnaeus-1761

## Iné projekty

## Externé odkazy
* Obrázok samec, samička
* Ohniváček černokřídlý - Lycaena phlaeas (Linnaeus, 1761)
* Vědecká synonyma, obrázky samce, samice a larvy

Kategória:Ohniváčikovité
Kategória:Najmenej ohrozené druhy